alexandrainst/scandi-wiki huggingface dataset:
Frode Viken

Frode Magnus Viken () var ein musikar og låtskrivar frå Namsos.

Vikar var gitarist i musikkgruppa D.D.E. og skreiv dei fleste melodiane til gruppa og dessutan fleire av tekstane. Han vikarierte i 1975 ein periode som bassist i Prudence. Seinare stifta han musikkgruppa Rollaug saman med Prudence-vokalist Per Erik Wallum. I 1985 vart han med som bassist i After Dark, forløparen til D.D.E. Etter kvart bytta han til gitar, og var som dei andre medlemmane med då After Dark vart til D.D.E. i 1992. 

Viken har i tillegg lang erfaring frå drift av mellom anna musikkforretning, lydstudio og nærradio og som gitarlærar ved Namsos Kommunale Musikkskole. Sonen Daniel Viken er kjent som gitarist i Grannes og Nullskattesnylterne.

Diskografi

D.D.E.
Flamma/Kvinnfolk (1992)
Rai-Rai (1993)
Rai 2 (1994)
Det è D.D.E. (live) (1995)
Det går likar no (1996)
Ohwæææh (1998)
No e D.D.E. jul igjen (1999)
Jippi (2000)
Vi ska fæst - aill' mot aill (2001)
Her bli det liv! De beste 1992–2002 (2002)
Vi e konga (2003)
Næ næ næ næ næ næ (2005)
No går det så det suse (2007)
15 år Live (2007)
Frelsesarmeens Juleplate (2008)
Ut av kontroll med sola i auan (2009)

Rollaug
Rollaug (1981)
Går og går (1983)

Andre deltakingar
 Åge Aleksandersen: Din dag (1993)
 Bare bra musikk (1994)
 Barbarenes Millivanilli Test (1994)
 Sommerfest med Mot i Brøstet (1996)
 Listetoppen 96 (1996)
 Topp Hits 2 (1996)
 De 15 siste trøndervisan (1996)
 Norsk gull! Topplag med 20 norske artister (1996)
 Smurfehits 2 (1997)
 VM's tribunesanger (1997)
 London Symphony Orchestra: London Symphony Orchestra presenterer norske popklassikere (1997)
 Med kjærlig hilsen ... (1998)
 DDR: Hier wird es leben, Rai Rai! (1998)
 Diverse artistar: Absolute Norsk (1998)
 DDR: Über Alles (1998)
 Værdikommisjon: Arti læll... (1999)
 Sex Gale Menn: Høgt under kuppel'n (1999)
 Absolute jul (2000)
 Elisabeth Andreassen: Kjærlighetsviser (2001)
 Hjem til jul (2002)
 Soda: Popaholic (2002)
 Re Play - Re-Pita Mania (2004)
 Norsk musikk i 100 - Populærmusikk i Norge 1905-2005 (2005)
 Grannes: Ingen vei tilbake (2006)
 Barna synger Pophits (2006)
 Thomas Brøndbo: Du sa æ va en drøm (2006)
 Bodø-Oktetten: Vuggesang i vintertid (2006)
 Kensingdale: I See My Face (2007)
 Norske allsangfavoritter (2007)
 Vi e' stolt - RBK-historien i lyd (2007)
 Peder Persson: Bit för bit (2007)
 Demo Tracks Vol. 3 - Splanky (2007)
 Absolute Afterski (2007)
 Ad Libitum: Trønder (2007)
 Lyden av lørdag (2007)
 Thomas Brøndbo: Du sa æ va en drøm (2008)
 Grannes: 5 minutt på TV (2008)
 Lego hits (2008)
 Skandinaviske sommerfavoritter (2009)
 Malin: Malin (2009)
 DDR: Das War Das (2009)
 Nilsen & Aalberg: Call Me a Dreamer (2009)
 Sommerfest!'' (2010)

Kjelder
Denne artikkelen bygger på «Frode Viken» frå ,  den 9. august 2013.  
 

Norske gitaristar
Norske bassistar
Norske låtskrivarar
Folk frå Namsos
D.D.E.-medlemmar
Prudence-medlemmar
Malang

Malang er ein storby på øya Java i Indonesia. Byen er den nest mest folkerike i Aust-Java-provinsen, med 820 243 ibuarar i fylgje folketeljinga 2010. Storbyområdet har nær 3,5 milliionar ibuarar.

Malang ligg 444 meter over havet. Byen er kjend for sitt gode klima med kjøligare luft enn landområda nede ved havet. Då nederlendarane var koloniherrar var Malang ein polpoulær tilhaldsplass for europearane som budde i landet. Byen vart spart for mykje av effektane av den asiatiske finanskrisa i siste halvadel av 1990-åra, og har sidan den tid opplevd stødig vekst i folketal og økonomi.

Byen har ei over 1000-årig historie.

Kjelder
Denne artikkelen bygger på «Malang» frå ,  den 9. august 2013.  
 

Byar i Indonesia
Java
Semarang

Semarang er ein storby på nordkysten av øya Java i Indonesia. Byen er den mest folkerike i Midt-Java-provinsen og hyser provinsstyresmaktene. I sjølve Semarang bur vel 2 millionar ibuarar, men over 6 millionar menneske er busett i storbyområdet. Flesteparten av ibuarane er javanesarar.

Semarang var ein viktig hamneby for Nederlandsk Ostindia. Framleis spelar byen med hamna ei viktig rolle regionalt.

Kjelder
Denne artikkelen bygger på «Semarang» frå ,  den 9. august 2013.  
 

Byar i Indonesia
Java
Sauda kyrkje

Sauda kyrkje er ei langkyrkje frå 1866 i Sauda kommune i Rogaland fylke. Byggverket er i tømmer og har 350 sitjeplassar. Kyrkja er reist etter typeteikningar av Hans Ditlev Franciscus von Linstow. Ho vart vigsla av sokneprest P. R. Hoffgaard på vegne av biskop Jacob von der Lippe 26. september 1866.

Da kyrkja blei innvia hadde ho ikkje spir og inventaret var enkelt. Kyrkja fekk spir i 1921 og tilbygga ved inngangen har komme til på eit seinare tidspunkt.

Dagens altartavle har motivet Jesus i Getsemane, er måla av Samuel Tveit og avduka i 1919.Preikestolen er i tre og frå 1866, døypefonten frå 1952. Kyrkja fekk nytt orgel i 2002.

Kjelder

Denne artikkelen er basert på ei omsetjing av artikkelen Sauda kirke frå Wikipedia på bokmål 10. august 2013

Bakgrunnsstoff
  

Kyrkjer i Sauda
Kyrkjer i Ryfylke prosti
Bygningar teikna av Hans Linstow
Kulturminne i Sauda
Norske kyrkjer frå 1866
Baker Ridge

Baker Ridge er ein rygg som strekkjer seg vestover i 5 nautiske mil frå den nordlege delen av Washington Escarpment i Neptune Range i Pensacolafjella. Han vart kartlagt av US Geological Survey frå landmålingar og frå flyfoto tekne av U.S. Navy i 1956–66, og vart namngjeven av Advisory Committee on Antarctic Names etter Clifford E. Baker, ein flyelektrikar ved Ellsworth-basen, vinteren 1958.

Kjelder 

Ryggar i Queen Elizabeth Land
Bennett Spur

Bennett Spur er ein utstikkar mellom Wujek Ridge og Cox Nunatak i Dufek Massif i Pensacolafjella. Han vart namngjeven av Advisory Committee on Antarctic Names i 1979 etter David W. Bennett som i lag med Robin D. Worcester, danna den første årlege gruppa frå US Geological Survey som dreiv satelittovervaking ved Amundsen-Scott-stasjonen, vinteren 1973.

Kjelder 
Denne artikkelen bygger på «Bennett Spur» frå ,  den 10. august 2013. 
 oppgav desse kjeldene: 
 
 

Ryggar i Queen Elizabeth Land
Berquist Ridge

Berquist Ridge er ein rygg som er 8 nautiske mil lang og strekkjer seg vestover frå Madey Ridge i Neptune Range i Pensacolafjella. Han vart kartlagt av US Geological Survey frå landmålingar og frå flyfoto tekne av U.S. Navy i 1956–66, og vart namngjeven av Advisory Committee on Antarctic Names etter Robert M. Berquist, ein fotograf ved Ellsworth-basen, vinteren 1958.

Kjelder 

Ryggar i Queen Elizabeth Land
Brown Ridge

Brown Ridge er ein berr fjellrygg, 3 nautiske mil lang, som strekkjer seg nord-nordvest frå Nelson Peak i Neptune Range i Pensacolafjella. Han vart kartlagt av US Geological Survey frå landmålingar og frå flyfoto tekne av U.S. Navy i 1955–66, og vart namngjeven av Advisory Committee on Antarctic Names etter Robert D. Brown, ein geolog i gruppa som vitja Patuxent Range i 1962–63.

Kjelder 

Ryggar i Queen Elizabeth Land
Cairn Ridge

Cairn Ridge er ein fjellrygg på nordsida av Dufek Massif, 2 nautiske mil nordaust for Hannah Peak i Pensacolafjella. Han vart kartlagt av US Geological Survey frå landmålingar og frå flyfoto tekne av U.S. Navy i 1956–66. Ein varde vart reist på ryggen i desember 1957 av amerikanarar under Det internasjonale geofysiske året på veg frå Ellsworth-basen.

Kjelder 

Ryggar i Queen Elizabeth Land
Camp Spur

Camp Spur er ein utstikkar langs nordveggen av May Valley i Forrestal Range i Pensacolafjella. Han vart kartlagt av US Geological Survey frå landmålingar og frå flyfoto tekne av U.S. Navy i 1956–66, og vart namngjeven av Advisory Committee on Antarctic Names etter Gary C. Camp, ein flyfotograf ved Ellsworth-basen, vinteren 1957.

Kjelder 
Denne artikkelen bygger på «Camp Spur» frå ,  den 10. august 2013. 
 oppgav desse kjeldene: 
 
 

Ryggar i Queen Elizabeth Land
Carlson Buttress

Carlson Buttress er ein fjellrygg nordvest for Worcester Summit, med ei høgd opp mot kring 1800 moh på nordsida av Jaeger Table i Dufek Massif i Pensacolafjella. Han vart namngjeven av Advisory Committee on Antarctic Names i 1979 etter Christine Carlson ein geolog i US Geological Survey som arbeidde i Dufek Massif-området, sommaren 1976–77.

Kjelder 
Denne artikkelen bygger på «Carlson Buttress» frå ,  den 10. august 2013. 
 oppgav desse kjeldene: 
 
 

Ryggar i Queen Elizabeth Land
Clark Ridge

Clark Ridge er ein markant fjellrygg, 4 nautiske mil lang, 4 nautiske mil vest for Mount Lowry i Anderson Hills nord i Patuxent Range i Pensacolafjella. Han vart kartlagt av US Geological Survey frå landmålingar og frå flyfoto tekne av U.S. Navy i 1956–66, og vart namngjeven av Advisory Committee on Antarctic Names etter Larry Clark, som var kokk på Plateau-stasjonen, vinteren 1967.

Kjelder 

Ryggar i Queen Elizabeth Land
Clemons Spur

Clemons Spur er ein berr utstikkar like sør for Forlidas Ridge i Dufek Massif i Pensacolafjella. Han vart namngjeven etter forslag frå gruppeleiaren Arthur B. Ford i US Geological Survey (USGS) etter Samuel D. Clemons, som var stuert i U.S. Navy skvadron VXE-6 under kartlegginga av  Pensacolafjella 1965–66.

Kjelder 
Denne artikkelen bygger på «Clemons Spur» frå ,  den 10. august 2013. 
 oppgav desse kjeldene: 
 
 

Ryggar i Queen Elizabeth Land
Clinton Spur

Clinton Spur er ein fjellrygg på sørsida av Dufek Massif, 1,5 nautiske mil søraust for Neuburg Peak i Pensacolafjella. Han vart kartlagt av US Geological Survey frå landmålingar og frå flyfoto tekne av U.S. Navy i 1956–66, og vart namngjeven av Advisory Committee on Antarctic Names etter løytnant Clinton R. Smith som var ved Ellsworth-basen vinteren 1957.

Kjelder 

Ryggar i Queen Elizabeth Land
Torsnes kyrkje

Torsnes kyrkje er ei langkyrkje frå 1860 i Fredrikstad kommune i Østfold fylke. Byggverket er i stein og har 225 sitjeplassar.

Kyrkja har våpenhus med takryttar i vest, og sakristitilbygget i aust er frå 1918 (utvida 1963). Før kyrkja vart bygd, stod det ei mellomalderkyrkje på staden, og namnet Holm vart brukt i si tid. Under sakristitilbygget er det gravkrypt for familien Sehested.

Mykje av inventaret er frå gamlekyrkja, men Reuter fekk overta den gamle preiskestolen.

Kjelder
 Sigrid og Håkon Christie: Torsnes kirke i «Norges kirker»
 Lokalhistoriewiki – Torsnes kirke
 Fredrikstad byleksikon

Bakgrunnsstoff
 Kyrkjesøk – Torsnes kirke 
 

Kyrkjer i Fredrikstad
Kulturminne i Fredrikstad
Kyrkjer i Fredrikstad Domprosti
Norske kyrkjer frå 1860-åra
Langkyrkjer i Borg bispedømme
1860 i Noreg
Hvaler kyrkje

Hvaler kyrkje er ei langkyrkje frå mellomalderen i Hvaler kommune kommune i Viken. Byggverket er i stein, men har korkje våpenhus eller tårn / takryttar.

Kjelder
 Ulf Hjardar: En katedral ved havet. Hvaler kirkes tusen år (Bokhylla.no)
 
 Sigrid og Håkon Christie: Hvaler kirke i «Norges kirker»
 
 Hvaler kyrkjelyd om kyrkja
 Kyrkjesøk – Hvaler kirke

Bakgrunnsstoff

Kyrkjer i Hvaler
Kulturminne i Hvaler
Kyrkjer i Fredrikstad Domprosti
Norske steinkyrkjer frå mellomalderen
Langkyrkjer i Borg bispedømme
Valkyrkjer i 1814
Freda bygg i Viken
Spjærøy kyrkje

Spjærøy kyrkje er ei langkyrkje frå 1891 i Hvaler kommune i Viken fylke. Byggverket er i stein.

Dette er ei av dei siste kyrkjene Jacob Wilhelm Nordan teikna.

Kjelder
 
 Sigrid og Håkon Christie: Spjærøy kirke i «Norges kirker»
 Hvaler kyrkjelyd om kyrkja (og meir om historia)
 Kyrkjesøk – Spjærøy kirke

Bakgrunnsstoff
 

Kyrkjer i Hvaler
Kulturminne i Hvaler
Kyrkjer i Fredrikstad Domprosti
Norske kyrkjer frå 1891
Jacob Wilhelm Nordan
Langkyrkjer i Borg bispedømme
Naturstein

Naturstein er stein som kan sagast, spaltast eller hoggast til emne som kan brukast til bygg og anlegg. Tidlegare blei naturstein mykje brukt i form av blokker som blei murte; seinare har ein teke i bruk plater og heller. Ein deler gjerne inn naturstein i tre typar: Blokkstein, skifer og murestein.

Blokkstein er massive bergartar (som granitt, larvikitt, marmor og kleberstein) som ein sager eller splittar ut av fjellet i form av rektangulære blokker, som igjen blir saga eller splitta til mindre plater i fabrikkar eller for hand. 

Skifer er bergartar som har naturleg kløyv, det vil seia at bergarten kan splittast langs til plater. Vanlege skifertypar er leirskifer, fylittskifer, glimmerskifer og kvartsittskifer. 

Murestein viser til rå blokker og emne som kjem til ved sprenging i mange typer bergartar, til dømes skifer, gneis og granitt. Dei kan nyttast til tørrmuring og forblending.

Bruk
Naturstein er blitt mykje brukt til monumentalbygg, som sakralbygg, monument, slott, rådhus, kulturhus og liknande. Medan ein tidlegare gjerne brukte heile steinblokker, blir det i dag gjerne brukt plater som kledning til veggflater, golv, trapper, fortau, terrassar og liknande. Steintypen blir også mykje brukt til tørrmuring langs vegar og liknande.

Naturstein i Noreg
Eksportverdien for naturstein i Norge ligg over ein milliard kroner i året. Over halvparten av dette er larvikitt, mens resten er marmor og skifer. Dei viktigaste produkta er:
Larvikitt Polert syenitt med perlemorglans, til dømes Lundh Labrador. 
Fauskemarmor
Kleberstein til bruk i omnar og peiaer. Målselv i Indre-Troms og Otta og Sel i Gudbrandsdalen. Kleberstein til Nidarosdomen blir i dag tatt ut i Kvikne.
Ottaskifer, oppdalskifer og altaskifer.
Boknstein

Bakgrunnsstoff
NGU (Norges Geologiske Undersøkelse)

Kjelder

Naturstein (2009, 14. oktober), Store norske leksikon. Henta 10. august 2013.

Gruvedrift
Geologi
Bygg og anlegg
Stein
Glemmen kyrkje

Glemmen nye kyrkje er ei krosskyrkje i tegl i Fredrikstad kommune i Viken fylke.

Kyrkja vart innvigd som langkyrkje i 1853 og vart så utvida til krosskyrkje etter planar av Henrik Thrap-Meyer i 1887–88. Kyrkja brann natt til 20. oktober 1944 og vart gjenoppført etter planar av Arnstein Arneberg med vigsling 30. oktober 1949.

Kjelder
 
 
 Sigrid og Håkon Christie: Glemmen nye kirke i «Norges kirker»
 Kyrkjesøk – Glemmen kirke

Bakgrunnsstoff
 

Kyrkjer i Fredrikstad
Kulturminne i Fredrikstad
Kyrkjer i Fredrikstad Domprosti
Norske kyrkjer frå 1949
Bygningar teikna av Arnstein Arneberg
Krosskyrkjer i Noreg
Henrik Thrap-Meyer
Carrossel

Carrossel er ein brasiliansk telenovela (såpeopera) skapt av Manoel Carlos. Serien vart produsert av fjernsynsnettverket SBT, og kvar episode varer i om lag 60 minutt. Første sending fann stad 21. mai 2000.

Liste over skodespelarar

Bakgrunnsstoff
Offisiell side (Portugisisk)

Fjernsynsseriar frå 2000-åra
Fjernsynsseriar frå 2010-åra
Såpeseriar
Brasilianske fjernsynsseriar
Gamle Glemmen kyrkje

Gamle Glemmen kyrkje er ei langkyrkje i stein i Fredrikstad kommune i Viken.

Kyrkja vart avløyst av Glemmen nye kyrkje i 1853.

Kjelder
 Gamle Glemmen kyrkjelyd om kyrkja
 
 Sigrid og Håkon Christie: Glemmen kirke i «Norges kirker»
 Kyrkjesøk – Gamle Glemmen kirke

Bakgrunnsstoff
 

Kyrkjer i Fredrikstad
Kulturminne i Fredrikstad
Kyrkjer i Fredrikstad Domprosti
Norske steinkyrkjer frå mellomalderen
Langkyrkjer i Borg bispedømme
Valkyrkjer i 1814
Freda bygg i Viken
Sverre Sørnes

Sverre Øyvind Sørnes () er ein norsk tidlegare friidrettsutøvar frå Strandebarm i Hordaland, som oftast tevla i 3000 meter hinder. Perioden 1970-77 vart han fem gongar norsk meister i øvinga. Han vann hinderløpet under europacupen for landslag i 1971. Same året sprang han sitt snøggaste hinderløp nokon gong, 8.26,4 var ei tid i verdstoppen, og nokre veker seinare vart han klokka inn på 3.42,9 og endeleg personleg rekord på 1500 meter. Sørnes var medlem av Øystese Idrottslag og frå 1969 av Idrottslaget Gular i Bergen.

Aktiv
Sørnes satsa ikkje stort på friidrett før 1968. Han deltok på lokale stemne for Øystese IL og gjorde ikkje noko løp av nasjonalt nivå før oktober 1968. På eit stemne på Krohnsminde stadion i Bergen vart han då nummer to på 3000 meter hinder, tida 9.09,0 gav han åttandeplassen på den norske årsstatistikken.

I 1969 hadde Sørnes stor framgang og sprang seg inn i noregseliten på hinderdistansen med tida 8.42,6, eit resultat han oppnådde då han vart nummer tre i eit stemne i Århus i Danmark. Han byrja delta i landskampar for Noreg, jamsides Arne Risa som i same sesongen sette norsk rekord med 8.34,4. I 1970 forbetra Sørnes den personlege rekorden til 8.38,2 då han vann hinderløpet under semifinalen i europacupen for landslag. I NM i Kristiansand vart han same sesongen klart slått av Ståle Engen, ein løpar som tidlegare i sesongen hadde sett ny norsk rekord på distansen med 8.31,4.

Sørnes tok over den norske rekorden på 3000 meter hinder den 30. juni 1971. På Bislett stadion kom han i mål på sterke 8.26,4 og tok ein klar siger i landskampen mot Sverige. Tida var vel fire sekundar bakom verdsrekorden på distansen, og den femte beste i verda i 1971-sesongen. I august månad fekk han sin fyrste NM-tittel, då han spurtslo Arne Risa på Hamar. Men under EM 1971 i Helsingfors vart Sørnes nummer fem i det tredje og siste kvalifiseringsheatet. Han kom i mål på tida 8.35,2 og var dermed den beste løparen av dei som ikkje fekk plass i det tolv mann store finalefeltet.

Fram til 1977 heldt Sørnes seg mellom toppane på 3000 meter hinder i Noreg. Tidsmessig klarte han ikkje å gjenta prestasjonane frå 1971-sesongen, men han sikra seg likevel fire NM-gull i perioden 1973-77.

Medaljar i norske meisterskap
1969: Sølv på 3000 m hinder – 8.54,8, bakom Arne Risa (8.43,8)
1970: Sølv på 3000 m hinder – 8.52,2, bakom Ståle Engen (8.39,4)
1971: Gull – 8.43,2, framom Arne Risa (8.43,6)
1973: Gull – 8.43,0, framom Jan Voje (8.44,8)
1974: Gull – 8.40,0, framom Jan Voje (8.47,4)
1976: Gull – 8.47,0, framom Steinar Gressløs (8.51,2) og Arne Risa (8.51,4)
1977: Gull – 8.53,0, framom Steinar Gressløs (8.53,4)

Internasjonale stemne
Semifinale i europacupen 1970: Vinnar – 8,38,2, framom Kazimierz Maranda (8.39,8)
EM i friidrett 1971 i Helsingfors: Utslått i kvalifiseringa på 3000 m hinder (=nr 13)
OL 1972 i München: Utslått i kvalifiseringa på 3000 m hinder (8.54,8)

Kjelder

Friidrott-72
Sportsboken, aktuelle årgangar

Bakgrunnsstoff
friidrett.no

Norske langdistanseløparar
Hinderløparar
Noregsmeistrar i friidrett
Norske deltakarar under sommar-OL 1972
Friidrettsutøvarar under sommar-OL 1972
Folk frå Kvam
Borge kyrkje i Østfold

Borge kyrkje er ei langkyrkje frå 1861 i Fredrikstad kommune i Viken fylke. Byggverket er i stein og har 270 sitjeplassar.

Staden der kyrkja står, kan ha vore eit gamalt gudehòv, og den fyrste kyrkja var vigsla til Heilag-Olav. Det har vore fleire kyrkjebrannar her, ikkje minst etter «slaget ved Borge kyrkje» den 6. februar 1660. Den førre kyrkja vart riven i 1860 før den noverande vart bygd.

Mykje av inventaret er frå tidlegare kyrkjer.

Bakgrunnsstoff 
 
 
 Sigrid og Håkon Christie: Borge kirke i «Norges kirker»
 
 Borge kirke, Fredrikstad på Kyrkjesøk
 

Kyrkjer i Fredrikstad
Kulturminne i Fredrikstad
Kyrkjer i Fredrikstad Domprosti
Norske kyrkjer frå 1860-åra
Langkyrkjer i Borg bispedømme
1861 i Noreg
Gressvik kyrkje

Gressvik kyrkje (tidlegare Gressvik kapell) er ei langkyrkje i Fredrikstad kommune  i Østfold fylke. Bygginga tok lang tid: frå 1917 til 1925. Kyrkja er i stein og har 450 sitjeplassar. Ho avløyste ei kyrkje som brann i 1915.

Referansar

Bakgrunnsstoff
 Geir Harald Johannessen: Gressvik kirke 75 år (utdrag frå jubileumshefte, 2000)
 Sigrid og Håkon Christie: Gressvik kirke i «Norges kirker»
 
 
 Kyrkjesøk – Gressvik kirke 
 

Kyrkjer i Fredrikstad
Kulturminne i Fredrikstad
Kyrkjer i Fredrikstad Domprosti
Norske kyrkjer frå 1925
Langkyrkjer i Borg bispedømme
Audun Garshol

Audun Egil Garshol () er ein tidlegare friidrettsutøvar frå Hareid som tevla på 100 meter og 200 m. Han vann åtte noregsmeisterskap; fem på rad på 100 meter og tre på 200 meter. Dessutan var han med på ei rekke NM-sigrar i stafettløp. I 1972 vart han tildelt kongepokalen etter norsk rekord på 100 meter med 10,2 sekund. Han var etter rokes medlem av Hareid Idrettslag, IL i BUL og Hamar Idrettslag. Garshol er busett på Hamar, der han arbeider som fysioterapeut.

Aktiv
Garshol sprang i 1969-sesongen seg inn i noregseliten i sprint med 10,8 sekundar på 100 meter. Året etter forbetra han persen til 10,7 og hadde årets beste tid med 10,4 under eit stemne i Fredrikstad, men då i for sterk medvind. I 1971 vart han junior-noregsmeister på 100 m, og tok to bronsemedaljar i NM for senior på høvesvis 100 m og 200 m. På 200 m sette han ny personleg rekord med 21,6 sekundar.

1972-sesongen var Garshol på topp som sprintar. Den 12. august, under noregsmeisterskapen i Stavanger, forbetra han den norske rekorden på 100 m til 10,2 sekundar og sletta dermed den femten år gamle noregsrekorden til Bjørn Nilsen. For denne prestasjonen vart han tildelt kongepokalen. Han sigra ogs på 200-meteren. Sidan i sesongen sette han norske rekordar, målt med elektronisk tidtaking, under OL i München med 10,55 på 100 meter og 21,16 på 200 meter.

Frå 1972 til -77 var Garshol noregs raskaste mann, og vann fem norske meisterskap på rad på 100 m. Han var ikkje like sterk på 200 meter, der han i sine toppår måtte sjå seg slått av Øyvind Røst i 1974 og Johnny Haugen i 1976. Garshol reduserte satsinga på friidrett frå 1977, men makta likevel å vinne to bronsemedaljar i seinare NM. I sine år som aktiv vann han åtte gullmedaljar, to sølv og fire bronsar i NM i friidrett.

Medaljar i norske meisterskap
1971: Bronse både på 100 m (10,7) og 200 m (21,9)
1972: Gull både på 100 m (10,2) og 200 m (21,4)
1973: Gull både på 100 m (10,4) og 200 m (21,3)
1974: Gull på 100 m (10,7) og sølv på 200 m (21,5)
1975: Gull på 100 m (10,8)
1976: Gull både på 100 m (10,5) og 200 m (22,7)
1980: Bronse på 100 m (11,03)
1981: Bronse på 100 m (10,94)

Bakgrunnsstoff
friidrett.no

Kjelder
 Friidrott-73
 Sportsboken, aktuelle årgangar

Norske sprintarar
Noregsmeistrar i friidrett
Kongepokalvinnarar i friidrett
Norske deltakarar under sommar-OL 1972
Friidrettsutøvarar under sommar-OL 1972
Folk frå Hareid
Norske fysioterapeutar
Crouse Spur

Crouse Spur er ein delvis snødekt utstikkar som stig ned frå austsida av Forrestal Range, 3 nautiske mil sør for Kester Peaks i Pensacolafjella. Han vart kartlagt av US Geological Survey frå landmålingar og frå flyfoto tekne av U.S. Navy i 1956–66, og vart namngjeven av Advisory Committee on Antarctic Names etter Carl L. Crouse, ein byggarbeidar ved Ellsworth-basen vinteren 1957.

Kjelder 

Ryggar i Queen Elizabeth Land
Czamanske Ridge

Czamanske Ridge er ein rygg mellom Jaeger Table og Welcome Pass i Dufek Massif i Pensacolafjella. Han vart namngjeven av Advisory Committee on Antarctic Names etter Gerald K. Czamanske, ein geolog i US Geological Survey (USGS) og eit medlem av gruppa frå USGS som vitja Pensacolafjella 1976–77.

Kjelder 
Denne artikkelen bygger på «Czamanske Ridge» frå ,  den 11. august 2013. 
 oppgav desse kjeldene: 
 
 

Ryggar i Queen Elizabeth Land
Drury Ridge

Drury Ridge er ein hovudsakleg snødekt rygg, 9 nautiske mil (17 km) lang som strekkjer seg vestover frå Nelson Peak i Neptune Range i Pensacolafjella. Han vart kartlagt av US Geological Survey frå landmålingar og flyfoto tekne av U.S. Navy i 1956–66, og vart namngjeven av Advisory Committee on Antarctic Names etter David L. Drury, ein meteorolog ved Ellsworth-basen sommaren 1959–60 og vinteren 1961.

Kjelder 

Ryggar i Queen Elizabeth Land
Elliott Ridge

Elliott Ridge er ein krokforma rygg, 8 nautiske mil lang som strekkjer seg vestover frå Wiens Peak sør i Neptune Range i Pensacolafjella i Antarktis. Han vart kartlagt av US Geological Survey frå landmålingar og flyfoto tekne av U.S. Navy i 1956–66, og vart namngjeven av Advisory Committee on Antarctic Names etter offiser James Elliott, kaptein på isbrytaren USS «Staten Island» som assisterte frakteskipet «Wyandot» via pakkisen i Weddellhavet for å opprette Ellsworth-basen på Filchnerisen i januar 1957.

Kjelder 

Ryggar i Queen Elizabeth Land
Erlanger Spur

Erlanger Spur er ein utstikkar frå sørvestenden av Lexington Table i Forrestal Range i Pensacolafjella i Antarktis. Utstikkaren ligg sør for Abele Spur og strekkjer seg vestover mot Blount Nunatak. Han vart namngjeven av Advisory Committee on Antarctic Names, etter forslag frå geologen Arthur B. Ford i US Geological Survey etter George L. Erlanger, ein elektrikar i Geophysical Survey Systems Inc, som arbeidde med US Antarctic Research Program sitt Cold Regions Research and Engineering Laboratory i Pensacolafjella, 1973–74.

Kjelder 

Ryggar i Queen Elizabeth Land